Diari Oficial de la Generalitat Valenciana


Sumari del DOGV 6091, del 31-08-2009 (2009/9622)

Informació pública del projecte d'expropiació per a l'obtenció de terrenys per a la col·locar una estació de bombament de col·lector d'aigua pluvial en la Marjaleria.
----------------------------------------------------------------------------------------------------------------------------------------------------------------------

### Dades del document

Número de DOGV
:   6091

Data del DOGV
:   31-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/9622


Data del document
:   22-07-2009

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana

Informació pública del projecte d'expropiació per a l'obtenció de terrenys per a la col·locar una estació de bombament de col·lector d'aigua pluvial en la Marjaleria. [2009/9622]  
La Junta de Govern Local de l'Ajuntament de Castelló de la Plana, en sessió duta a terme en data 17 de juliol de 2009, va adoptar el següent acord:  
«Vist l'expedient que s'està tramitant per a aprovar el projecte d'expropiació, per taxació conjunta, per a obtenir terrenys per a col·locar una estació de bombament de col·lector d'aigua pluvial en la Marjaleria i els següents antecedents:  
1. Mitjançant un acord de la Junta de Govern Local, de data 3 d'abril de 2009, es va adjudicar a la mercantil Dragados, SA l'execució del projecte d'alleugeriment de les séquies de la Plana, Fileta, la Mota (marge dret del riu Sec) i la urbanització del camí de la Segona Travessera de Castelló de la Plana, que té com a objecte l'execució de les obres d'un col·lector d'alleugeriment de les séquies de la Plana, la Fileta i la Mota, amb un bombament que desaiguarà el riu Sec, més la urbanització i dotació de serveis urbanístics del camí pel qual discorrerà el col·lector suara esmentat, denominat camí de la Segona Travessera.  
2. Els serveis tècnics i jurídics municipals, en data maig de 2009, redacten el projecte d'expropiació, per taxació conjunta, per a obtenir els terrenys necessaris per a col·locar l'estació de bombament descrita en el projecte d'alleugeriment de séquies.   
3. El projecte d'expropiació inclou la relació de propietaris, la descripció dels béns i drets afectats, la determinació del preu just i els criteris de valoració, que es concreten en un terreny de 1.386,31 m² propietat de Vicente Domènech Sanz.  
4. Hi ha en l'expedient document de retenció de crèdit núm. 2009-1063, expedit pel director de l'Àrea de Gestió Econòmica d'aquest Ajuntament en data 28 de maig de 2009, per un import de 57.718,32 euros, que acredita l'existència de crèdit per a dur a terme l'esmentada expropiació.  
5. Els terrenys afectats tenen la qualificació de dotacional públic, ordenat pel Pla Especial de la Marjaleria, aprovat definitivament mitjançant Resolució del conseller de Territori i Habitatge de data 29 de març de 2006, que va ser elaborat amb l'objecte d'establir l'ordenació urbanística de l'àmbit territorial denominat la Marjaleria, que actua com el vertader instrument de planejament que ordena de manera completa aquell àmbit. El pla especial efectua un estudi de la seua viabilitat econòmica i estableix unes seqüències de desenvolupament, que es concreten en una etapa prèvia i en 5 etapes. L'etapa prèvia exigeix realitzar l'ampliació de determinats vials i determinades obres hidràuliques per a pal·liar els efectes de les possibles inundacions, dins de les quals caldria englobar aquesta actuació.  
Tenint en compte que:  
I. En data 15 de juny de 2009, el Ple de l'Ajuntament va acordar executar la Sentència del Tribunal Suprem de data 9 de desembre de 2008, sobre el Pla General d'Ordenació Urbana de 2000.  
L'Ajuntament de Castelló de la Plana va tramitar una modificació de pla aprovada pel conseller d'Obres Públiques, Urbanisme i Transport l'11 d'abril de 1995, publicada en el Diari Oficial de la Comunitat Valenciana de 6 de setembre de 1995 i en el Butlletí Oficial de Província de 10 de juny de 1995 i 30 de maig de 1995 que diu textualment: "L'execució d'infraestructures i sistemes generals es durà a terme d'acord amb els projectes que es redacten i s'aproven amb tal fi. L'acte d'aprovació o l'informe favorable de l'Ajuntament, segons pertoque, implicarà la utilització, per l'administració actuant, del sòl públic que, amb independència de la seua classificació o qualificació, siga necessari per a executar-los, així com totes aquelles instal·lacions necessàries per al correcte funcionament de la infraestructura projectada".  
El Pla General d'Ordenació Urbanística de 2000 va recollir en la disposició general D, el contingut de l'esmentada ordenança, la qual cosa es va publicar en el Butlletí Oficial de la Província d'11 d'abril de 2000.  
D'altra banda, el PGOU de 2000 va remetre l'ordenació de la Marjaleria a un pla especial, la qual cosa està permesa per l'article 41 de la Llei 6/1004, Reguladora de l'Activitat Urbanística (aprovació parcial). Segons l'article 12 e) de l'esmentada Llei 6/1994 i l'article 75 de la Llei 16/2005, de 30 de desembre, Urbanística Valenciana, el pla especial és l'instrument d'ordenació que completa, desenvolupa, millora o modifica el planejament general i parcial.  
Per tot això, es constata que les obres d'infraestructura en sòl dotacional públic estaven permeses en el Pla General de 1984 (les seues modificacions) i en el Pla General de 2000 que s'exposa al públic, per la qual cosa s'entén que l'actuació objecte d'aquest expedient s'ajusta al planejament, màximament quan el Pla Especial de la Marjaleria tenia com a objecte ordenar en la seua totalitat l'àmbit denominat Marjaleria, amb la mateixa jerarquia que el Pla General.  
II. L'article 73 de la Llei 29/1988, de 13 de juliol, Reguladora de la Jurisdicció Contenciosa Administrativa disposa que "Les sentències fermes que anul·len un precepte d'una disposició general no afectaran per si mateixes l'eficàcia de les sentències o actes administratius ferms que l'hagen aplicat abans que l'anul·lació aconseguira efectes generals?"  
III. Del que disposa l'article 187.1 de la Llei 16/2005, de 30 de desembre, Urbanística Valenciana i l'article 342.1.a) del Reglament d'Ordenació i Gestió Territorial i Urbanística (ROGTU), aprovat per Decret 67/2006, de 12 de maig, es desprén que les administracions públiques poden desenvolupar actuacions urbanístiques per mitjà d'expropiació en qualsevol classe de sòl, amb alguna de les finalitats següents: a) executar les dotacions públiques pertanyents a la xarxa primària o secundària.  
Article 9 i següents de la Llei d'Expropiació Forçosa, de 16 de desembre de 1954, en què s'estableix que per a procedir a l'expropiació forçosa serà indispensable la prèvia declaració d'utilitat pública o interés social així com la necessitat ocupació dels béns o adquisició de drets que siguen estrictament indispensables per al fi de l'expropiació.  
IV. Segons l'article 109 de l'esmentada Llei Urbanística Valenciana, l'aprovació dels plans i programes implicarà la declaració d'utilitat pública de les obres i la necessitat d'ocupació dels béns, els drets i els interessos patrimonials legítims que siguen necessaris per a la seua execució als efectes d'expropiació o imposició de servituds.  
L'article 434.1 del ROGTU estableix que per mitjà del procediment de taxació conjunta es fixen de manera raonada els preus dels terrenys afectats per l'actuació, segons la seua classificació i qualificació urbanística, i estableix els fulls de preu just individualitzat per a cada finca, en els quals es contindran el valor del sòl i de les construccions, instal·lacions i plantacions que sustente, i els fulls de preu just que corresponguen a altres indemnitzacions. Tot això, de conformitat amb la legislació estatal del règim del sòl i valoracions. La legislació actual en aquesta matèria és el Text Refós de la Llei de Sòl, aprovat per Reial Decret Legislatiu 2/2008, de 20 de juny.  
V. De l'article 434 del ROGTU es desprén que l'execució del pla per expropiació requerirà la determinació de l'àmbit territorial i una relació de propietaris, amb descripció de béns i drets existents, que serà exposada al públic, perquè, de conformitat amb els articles 17 a 19 de la Llei d'Expropiació Forçosa, de 16 de desembre de 1954, els interessats puguen formular al·legacions al projecte o a la procedència de l'ocupació i a esmenar possibles errors en la seua descripció.  
VI. De l'article 127.1.d) de la Llei Reguladora de les Bases de Règim Local es desprén que correspon a la Junta de Govern Local les aprovacions d'entre altres, els instruments de gestió.  
En relació amb tot això, vistos els preceptes esmentats i l'informe de la tècnica d'administració general del Negociat Administratiu de Planejament i Gestió, conformat per l'assessora jurídica de Planejament i Gestió Urbanística que figuren en l'expedient, a proposta de la Comissió d'Estudi de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans s'acorda:  
1) Determinar el procediment de taxació conjunta per a expropiar els béns necessaris per a col·locar una estació de bombament en la Marjaleria de Castelló que es concreta en una parcel·la de 1.386,31 m² propietat de Vicente Domènech Sanz.  
2) Exposar al públic durant el termini d'un mes el projecte d'expropiació esmentat i la relació de propietaris, béns i drets afectats per aquest, a fi que les persones interessades puguen formular-hi les al·legacions i observacions que creguen convenients respecte del projecte d'expropiació, essencialment amb vista a la titularitat o valoració dels seus drets.»   
En la relació de béns i drets afectats pel projecte d'expropiació figura la finca dels titulars, la descripció de la qual és la següent:  
Finca núm. 1  
Titular: Vicente Domènech Sanz  
Domicili: c/ Joaquín Costa, 54 12392 Castelló de la Plana  
Situació de la finca: paratge la Mota  
Finca cadastral: 34205879  
Finca registral:   
Límits: nord, camí la Mota del Riu; oest, camí de la Segona Travessera; sud, séquia de la Mota; est, camí de la Mota del Riu.  
Superfície que cal expropiar: 1386,31 m² sòl 30m² construïts  
Afeccions: tanca de simple torsió sobre mur de bloc de formigó i mur de zelosia  
Altres drets: no es coneixen  
Ús actual: sense ús  
La qual cosa es fa pública als efectes que durant el termini d'un mes, comptador des del dia següent de la publicació del present anunci, puguen aportar-hi les dades oportunes per a rectificar possibles errors en la seua descripció o oposar-se, per raons de fons o forma, a la necessitat ocupació. Així mateix i en el mateix termini d'un mes, podran formular-hi les al·legacions i observacions que creguen convenient respecte del projecte d'expropiació, essencialment amb vista a la titularitat o valoració dels seus drets.  
Aquest projecte d'expropiació podrà consultar-se en la Secció de Desenvolupament Urbanístic d'aquest Ajuntament, situat en l'avinguda dels Germans Bou, núm. 16, 3a planta, de dilluns a divendres de 09.00 a 13.00 hores.  
Finalment i dins del mateix termini, es demana a les persones interessades que:  
a) Aporten escriptures o títols de propietat i rebuts de contribució.  
b) Indiquen si l'esmentat immoble està lliure de càrregues i gravàmens.  
c) Si en ell hi ha ocupants o inquilins, de quina data data el contracte d'arrendament, dades de l'arrendatari i l'import d'arrendament.  
Castelló de la Plana, 22 de juliol de 2009.- L'alcalde: Alberto Fabra Part.